
अख्तियार दुरुपयोग अनुसन्धान आयोग
टङ्गाल, काठमाडौं
मिति: २०८३।०५।१८ गते।
प्रेस विज्ञप्ति
विषय: आरोपपत्र दायर गरिएको ।
जिल्ला सिरहा, औरही गाउँपालिकाबाट आ.व. २०७८/०७९ मा प्रधानमन्त्री कृषि आधुनिकीकरण साना व्यावसायिक कृषि उत्पादन केन्द्र (पकेट) विकास कार्यक्रम सञ्‍चालन गर्दा कृषक समूहसँग लागत सहभागितासहित सम्झौता गरेकोमा कार्य सम्पन्‍न नगरी भुक्तानी दिने क्रममा अनियमितता गरेको भन्‍नेसमेत बेहोराको प्राप्त उजुरीका सम्बन्धमा अनुसन्धान हुँदा औरही गाउँपालिकाबाट आ.व. २०७८/०७९ मा माछाको साना व्यवसायिक कृषि उत्पादन केन्द्र (पकेट) विकास कार्यक्रमको लागि प्रगतिशिल कृषक समूह औरही-४ सिरहा  र औरही गाउँपालिका बिच रू.१५,००,००/- (पन्ध्र लाख रूपैयाँ) रकममा तोकिएको मापदण्ड अनुसार कार्य सम्पन्न गर्न  मिति २०७९।०३।१३  गते सम्झौता भई कार्य गर्दा राष्ट्रसेवक कर्मचारी तथा प्रगतिशिल कृषक समूहका अध्यक्षले आफूलाई गैरकानुनी रुपमा लाभ लिने सरकारी एवं सार्वजनिक संस्था औरही गाउँपालिकालाई हानिनोक्सानी पुर्‍याउने बदनियतले एक आपसमा मिलोमतो गरी माछाको साना व्यवसायिक कृषि उत्पादन केन्द्र (पकेट) विकास कार्यक्रमको लागि छनौट भएको प्रगतिशिल कृषक समूहले माछा भुरा, माछा दाना, चुना र Ahriman Forst ehileded खरिद वितरणसम्बन्धी कार्यक्रममा सम्झौता अनुसार किसानहरूलाई सामाग्री वितरण गर्नुपर्नेमा कम वितरण गरी पूरा काम भएको भनी झुट्टा बिल भरपाईको आधारमा रू.८,०२,८७८/- (आठ लाख दुई हजार आठ सय अठहतर रूपैयाँ) बढी भुक्तानी लिने/दिने कार्य गरेको देखिंदा उक्त कार्यमा संलग्न देहायका प्रतिवादीहरू उपर देहायबमोजिम सजाय हुन मागदाबी लिई आज विशेष अदालत, काठमाडौंमा आरोपपत्र दायर गरिएको छ।
देहाय:
	क्रस
	नामथर पद र कार्यालय
	बिगो रू.
	कसुर तथा सजायको मागदाबी

	1. 
	जिल्ला सिरहा, औरही गाउँपालिकाका तत्कालीन प्रमुख प्रशासकीय अधिकृत अमरेन्द्र कुसियैत
	रू.८,०२,८७८/-
	भ्रष्टाचार निवारण ऐन, २०५९ को दफा ८ को उपदफा (१) को देहाय (ङ) बमोजिमको कसुरमा बिगो आठ लाख दुई हजार आठ सय अठहतर रूपैयाँ कायम गरी भ्रष्टाचार निवारण ऐन, २०५९ को दफा ८ को उपदफा (१) बमोजिम कैद र बिगोबमोजिम जरिवाना सजाय गरी बिगोसमेत असुल उपर हुन मागदाबी लिइएको छ।

	2. 
	जिल्ला सिरहा, औरही गाउँपालिकाका तत्कालीन पशु शाखा प्रमुख पशु अधिकृत रमेश नारायण शर्मा
	रू.८,०२,८७८/–
	भ्रष्टाचार निवारण ऐन, २०५९ को दफा ८ को उपदफा (१) को देहाय (ङ) बमोजिमको कसुरमा बिगो आठ लाख दुई हजार आठ सय अठहतर रूपैयाँ कायम गरी भ्रष्टाचार निवारण ऐन, २०५९ को ८ को उपदफा (१) बमोजिम कैद र बिगोबमोजिम जरिवाना सजाय गरी बिगोसमेत असुल हुन एवं सरकारी कागजात अनाधिकार गैरकानुनी रूपमा सच्चाई विवरण हेरफेर गरेकोले भ्रष्टाचार निवारण ऐन, २०५९ को दफा ११ बमोजिमको कसुरमा सोही ऐनको दफा ११ बमोजिम सजाय हुन तथा आफू ओहदामा नरहेको अवस्थामा समेत प्रमुख प्रशासकीय अधिकृत भएको भनी ओहदा, अधिकार हैसियतको दुरूपयोग गरी सहिछापसमेत गरी कागजात पेस गरेकोले भ्रष्टाचार निवारण ऐन, २०५९ को दफा १५ बमोजिमको कसुरमा सोही ऐनको दफा १५ बमोजिम सजाय हुन समेतको मागदाबी लिइएको छ।

	3. 
	जिल्ला सिरहा, औरही गाउँपालिकाका तत्कालीन लेखापाल आशिष कुमार कामती
	रू.८,०२,८७८/-
	भ्रष्टाचार निवारण ऐन, २०५९ को दफा ८ को उपदफा (१) को देहाय (ङ) बमोजिमको कसुरमा बिगो आठ लाख दुई हजार आठ सय अठहतर रूपैयाँ कायम गरी भ्रष्टाचार निवारण ऐन, २०५९ को ८ को उपदफा (१) बमोजिम कैद र बिगोबमोजिम जरिवाना सजाय गरी बिगोसमेत असुल उपर हुन मागदाबी लिइएको छ।

	4. 
	जिल्ला सिरहा, औरही गाउँपालिका वडा नं. ४ का प्रगतिशिल कृषक समूहका अध्यक्ष राम भजन यादव
	रू.८,०२,८७८/-
	भ्रष्टाचार निवारण ऐन, २०५९ को दफा ८ (१) (ङ) र दफा ११ बमोजिमको कसुरजन्य कार्यको नगद तथा अन्य गैरकानुनी लाभ प्राप्त गर्ने मतियार भई सोही ऐनको दफा २२ को प्रतिवन्धात्मक वाक्याश बमोजिमको कसुर गरेको हुँदा बिगो आठ लाख दुई हजार आठ सय अठहतर रूपैयाँ कायम गरी भ्रष्टाचार निवारण ऐन, 2059 को दफा ८ (१) र दफा ११ बमोजिम मूल कसुरदारलाई हुने सजायलार्इ आधार मानी भ्रष्टाचार निवारण ऐन, 2059 को दफा २२ को प्रतिबन्धात्मक वाक्यांश बमोजिम मूल कसुरदार सरह सजाय हुन मागदाबी लिइएको छ।


                                
प्रवक्ता 

सुरेश न्यौपाने
